Document ID: 31995R2277

ΚΑΝΟΝΙΣΜΟΣ (ΕΚ) αριθ. 2277/95 ΤΗΣ ΕΠΙΤΡΟΠΗΣ της 28ης Σεπτεμβρίου 1995 σχετικά με την υπό όρους παράταση ισχύος των αδειών εισαγωγής που εκδόθηκαν κατά την κατανομή της πρώτης δόσης, του 1995, των ποσοτικών ποσοστώσεων που εφαρμόζονται σε ορισμένα προϊόντα καταγωγής Λαϊκής Δημοκρατίας της Κίνας
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 520/94 του Συμβουλίου της 7ης Μαρτίου 1994 για τη θέσπιση διαδικασίας κοινοτικής διαχείρισης των ποσοτικών ποσοστώσεων (1), και ιδίως το άρθρο 17 παράγραφος 2,
Εκτιμώντας:
ότι, με τον κανονισμό (ΕΚ) αριθ. 2459/94 της Επιτροπής (2), προσδιορίστηκαν οι λεπτομέρειες διαχείρισης της πρώτης δόσης των ποσοτικών ποσοστώσεων που εφαρμόζονται το 1995 σε ορισμένα προϊόντα καταγωγής Λαϊκής Δημοκρατίας της Κίνας 7 ότι, δυνάμει του άρθρου 7 του κανονισμού αυτού, η διάρκεια ισχύος των αδειών εισαγωγής που αφορούν αυτήν την πρώτη δόση του 1995, είναι εννέα μηνών, από 1ης Ιανουαρίου 1995 7 ότι, με τον κανονισμό (ΕΚ) αριθ. 2801/94 της Επιτροπής (3), όπως τροποποιήθηκε από τον κανονισμό (ΕΚ) αριθ. 3087/94 (4), προσδιορίστηκαν οι ποσότητες που θα κατανεμηθούν στους εισαγωγείς δυνάμει της πρώτης δόσης των εν λόγω ποσοστώσεων 7 ότι, λαμβανομένων υπόψη των ιδιαιτέρων χαρακτηριστικών των εμπορικών συναλλαγών που αναφέρονται στα υπό ποσοστώσεις προϊόντα, και για να εξασφαλιστεί η βέλτιστη χρησιμοποίηση των ποσοστώσεων αυτών, φαίνεται ενδεδειγμένο να επιτραπεί στις αρμόδιες εθνικές αρχές να παρατείνουν, μέχρι τις 31 Δεκεμβρίου 1995, μετά από αίτηση των ενδιαφερόμενων εισαγωγέων, την ισχύ των αδειών που εκδόθηκαν δυνάμει του κανονισμού (ΕΚ) αριθ. 2801/94 και των οποίων ο βαθμός χρησιμοποίησης θα είναι, στις 30 Σεπτεμβρίου 1995, τουλάχιστον 60 %, ή εκείνων που αφορούν προϊόντα τα οποία στις 30 Σεπτεμβρίου 1995 θα ευρίσκονται ήδη καθ' οδόν προς την Κοινότητα, υπό τον όρο ότι δεν θα μπορεί να δοθεί άλλος προορισμός στα εν λόγω προϊόντα 7 ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Ποσοστώσεων, η οποία συστάθηκε με το άρθρο 22 του κανονισμού (ΕΚ) αριθ. 520/94,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Μετά από αίτηση των ενδιαφερόμενων εισαγωγέων παρατείνεται από τις αρμόδιες εθνικές αρχές μέχρι τις 31 Δεκεμβρίου 1995, η ισχύς των αδειών που εκδόθηκαν δυνάμει του κανονισμού (ΕΚ) αριθ. 2801/94:
- εφόσον, στις 30 Σεπτεμβρίου 1995, οι άδειες αυτές έχουν χρησιμοποιηθεί μέχρι τουλάχιστον το 60 % του ποσού τους ή - εφόσον αφορούν προϊόντα τα οποία στις 30 Σεπτεμβρίου 1995 θα ευρίσκονται ήδη καθ' οδόν προς την Κοινότητα, υπό τον όρο ότι δεν θα μπορεί να τους δοθεί άλλος προορισμός.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 28 Σεπτεμβρίου 1995.

Labels: 3
1
18